**Ahojte Ježkovci.**

Máme to už apríl.

Apríl je druhý jarný mesiac a má za úlohu zohriať slniečkom prebúdzajúcu prírodu, vítať vtáčiky, mláďatá zvierat a dozrieť nato, aby všetky zasiate semienka vyklíčili a mali chuť rásť na poliach a v záhradách.

**Apríl je mesiac vtákov, lesov a 22.4. si pripomenieme Deň Zeme**. Čo myslíte, kde by bolo najvhodnejšie si ho pripomenúť? .......No predsa v prírode.

Príroda to sú stromy, kvietky, zvieratká, chrobáčiky, motýle, piesok, skalky, voda, vzduch. Príroda je v súčasnej dobe aj miestom, kde sa nemôžeme nakaziť tým koronavírom.

**V aktivitách na začiatku týždňa** budeme spoznávať prostredie a život na našej Zemi:

* vo videu s názvom **V lese** si pozrieš dobrodružstvá húseničky Betky a s ňou budeš spoznávať prírodu,
* v ďalšom videu **Zvieratká z lesa** budeš spoznávať zvieratká podľa ich tieňa a zvuku,
* v prezentácií **Slniečko a vtáčiky** uvidíš 3 známe vtáčiky. Ktoré to budú?...Zapamätaj si ich meno,
* na vychádzkach prírodou spolu s rodičom **spoznávajte a hovorte** si mená stromov, kvetov, kríkov, vtáčikov, chrobáčikov, ktoré chodievajú do vašej záhrady.....

**V aktivitách na konci týždňa** sa pokúsime našu zem chrániť:

* v rozprávke **O zvieratkách, ktoré si robili poriadok v lese,** uvidíš ako zvieratká zbierali odpadky v lese,
* s pomocou rodiča si zaspievaj jednoduchú pesničku **O triedení odpadu,**
* 4-5 ročné deti si môžu pozrieť náučné video o triedení a recyklovaní odpadu **Recyklonia**
* a nakoniec riadený rozhovor s rodičom o tom, ako našu Zem chránime,

**Pomedzi to budeš tvoriť, spievať a cvičiť.**

* ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺

**Ježkovci buďte šikovní. Tešíme sa na vaše fotky.**

* ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺